Razpisi v pripravi 2023

|  |
| --- |
| **Področje novih interventnih posojil za omilitev posledic energetske krize ali ukrajinske krize:**   * **Razpisi v pripravi - 2** |

1. **Nov posojilni sklad finančnega inženiringa za omilitev posledic energetske ali ukrajinske krize na gospodarstvo na podlagi 2. odstavka 50. člena Zakona o pomoči gospodarstvu za omilitev posledic energetske krize (ZPGOPEK):**

**Status: v pripravi**

**Vrsta podpore:** povratna sredstva (posojila)

**Namen:** omilitev negativnih posledic energetske ali ukrajinske krize na gospodarstvo

**Cilj:** ugodno interventno financiranje podjetij, ki jih je prizadela kriza

**Upravičeni stroški:** investicije ali obratna sredstva (stroški materiala, drobnega inventarja, trgovskega blaga, storitev ter stroški dela in stroški povezani z delom)

**Upravičenec:** SID Banka

**Ciljne skupine:** vsa podjetja

**Okvirna višina sredstev:** 100 milijonov EUR(od tega 25 milijonov vplačila s strani RS)

**Izvajalec:** SID banka

**Predvidena objava:** 3. kvartal 2023

1. **Nova interventna ugodna posojila za omilitev posledic energetske ali ukrajinske krize na podlagi 49. člena Zakona o pomoči gospodarstvu za omilitev posledic energetske krize (ZPGOPEK)**

**Status: v pripravi**

**Vrsta podpore:** povratna sredstva

**Namen:** vplačilo Republike Slovenije (RS) v povečanje namenskega premoženja Slovenskega podjetniškega sklada s ciljem oblikovanja ugodnih interventnih finančnih produktov za podjetja za omilitev energetske krize

**Cilj:** ugodno interventno financiranje podjetij, ki jih je prizadela kriza

**Upravičeni stroški:** investicije ali obratna sredstva

**Upravičenec:** Slovenski podjetniški sklad

**Ciljne skupine:** Mikro, mala in srednje velika podjetja (MSP)

**Okvirna višina sredstev:** 30 milijonov EUR (od tega 10 milijonov EUR vplačila s strani RS)

**Izvajalec:** Slovenski podjetniški sklad (SPS)

**Predvidena objava:** 4. kvartal 2023

|  |
| --- |
| **Področje gospodarskega prestrukturiranja premogovnih regij:**   * **Razpisi v pripravi - 2** |

1. **Sklad za pravični prehod – produktivne naložbe (premogovni regiji Zasavje, SAŠA)**

**Status: v pripravi**

**Vrsta podpore:** nepovratna sredstva

**Namen:** preko podpore produktivnim naložbam prispevati h gospodarskemu prestrukturiranju premogovnih regij

**Cilj:** diverzifikacija gospodarstva, novo ustvarjena delovna mesta, dvig produktivnosti/dodane vrednosti

**Upravičeni stroški:** stroški nakupa opredmetenih in neopredmetenih sredstev, stroški gradnje, stroški transporta, montaže in zagona strojev in opreme

**Upravičenci:** vsa podjetja

**Okvirna višina sredstev:** 68,7 milijonov EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** MGTŠ

**Predvidena objava**: 4. kvartal 2023

1. **Sklad za pravični prehod - RRI aktivnosti (Zasavje, SAŠA)**

**Status: v pripravi**

**Vrsta podpore:** nepovratna sredstva

**Namen:** preko sofinanciranja RRI in demonstracijsko pilotnih projektov prispevati h gospodarskemu prestrukturiranju premogovnih regij

**Cilj:** sofinanciranje operacij, katerih cilj je razvoj novega ali bistveno izboljšanega izdelka, storitve ali procesa, primernega za umestitev na trg in sofinanciranje operacij, katerih cilj je razvoj, testiranje oz. demonstracija novih ali izboljšanih izdelkov, procesov ali storitev z visoko dodano vrednostjo in s tržnim potencialom

**Upravičeni stroški:** stroški osebja, stroški zunanjih izvajalcev, posredni stroški, stroški nakupa opredmetenih in neopredmetenih osnovnih sredstev

**Upravičenci:** vsa podjetja

**Okvirna višina sredstev:** 14,4 milijona EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** MGTŠ

**Predvidena objava**: 4. kvartal 2023

|  |
| --- |
| **Področje podjetništva in internacionalizacije:**   * **Razpisi v pripravi - 8** |

1. **Mednarodni sejmi**

**Status: v pripravi**

**Vrsta podpore:** nepovratna sredstva

**Namen:** S sofinanciranjem nastopov na specializiranih mednarodnih sejmih želimo podjetjem omogočiti lažjo pridobitev informacij o tujih trgih, potencialnih partnerjih in za predstavitev svojih izdelkov potencialnim partnerjem. Z ukrepom se spodbuja tudi povezovanje in mreženje slovenskih podjetij s ciljem učinkovitejše predstavitve slovenskih izdelkov/storitev na sejemskih predstavitvah v tujini, krepi kapacitete podjetij za mednarodno poslovanje, privabljanje potencialnih tujih investitorjev in tudi predstavitve komplementarnih izdelkov ter doseganje večje opaznosti razstavljavcev (podjetij).

**Cilj:** Podpreti individualne sejemske nastope podjetij

**Upravičeni stroški:** strošek razstavnega prostora

**Upravičenci:** MSP

**Okvirna višina sredstev:** 9,56 milijonov EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** SPIRIT

**Predvidena objava**: 3. kvartal 2023

1. **Slovenski poslovni klubi v tujini**

**Status: v pripravi**

**Vrsta podpore:** podporno okolje - delovanje, svetovanje, koordinacija, mreženje

**Namen:** zagotavljanje mreže slovenskih poslovnih klubov in z njihovo pomočjo oz. njihovimi izkušnjami zagotoviti prenos znanj in izkušenj na manjša in manj izkušena slovenska podjetja

**Cilj:** oblikovati in vzdrževati mrežo že delujočih slovenskih poslovnih klubov v tujini in jih spodbujati pri izvajanju aktivnosti, povezanih z internacionalizacijo slovenskega gospodarstva

**Upravičeni stroški:** stroški poslovanja slovenskih poslovnih klubov

**Upravičenci:** aktivno delujoče uradno registrirane pravne osebe v tujini, ki izvajajo aktivnosti slovenskega poslovnega kluba

**Okvirna višina sredstev:** 0,4 milijona EUR

**Višina sofinanciranja:** še v usklajevanju, predvidena uporaba sheme »de minimis«

**Obdobje upravičenosti stroškov:** še v usklajevanju

**Izvajalec:** SPIRIT

**Predvidena objava**: 4. kvartal 2023

1. **Zamejska gospodarska koordinacija**

**Status: v pripravi**

**Vrsta podpore:** podporno okolje – delovanje, svetovanje, koordinacija, mreženje

**Namen:** medsebojno povezovanje in sodelovanje zamejskih gospodarskih organizacij iz Avstrije, Hrvaške, Italije in Madžarske s pristojnimi institucijami iz Slovenije

**Cilj:** razvoj gospodarskega prostora v zamejstvu v povezavi s slovenskim gospodarstvom

**Upravičenci:** zamejske gospodarske organizacije

**Ciljne skupine:** MSP in ostala podjetja ter deležniki gospodarskega ekosistema

**Upravičeni stroški:** financiranje aktivnosti podpornega okolja

**Okvirna višina sredstev:** 0,25 milijona EUR

**Izvajalec:** MGTŠ

**Predvidena objava**: 3. kvartal 2023

1. **Javni razpis za spodbujanje naložb v gospodarstvu na območjih, kjer živijo pripadniki avtohtone slovenske narodne skupnosti na Madžarskem**

**Status: v pripravi**

**Vrsta podpore:** nepovratna sredstva

**Namen:** Spodbujanje gospodarskega razvoja območij, kjer živijo pripadniki avtohtone slovenske narodne skupnosti na Madžarskem. Gre za ukrep 1 oziroma prvi steber Programa spodbujanja gospodarske osnove avtohtone slovenske narodne skupnosti na Madžarskem 2021–2024

**Cilj:** spodbujanje novih in nadgradnja obstoječih proizvodnih zmogljivosti v MSP na upravičenem območju Slovenskega Porabja, kot izhaja iz programskega območja Programa spodbujanja gospodarske osnove avtohtone slovenske narodne skupnosti na Madžarskem 2021-2024

**Upravičeni stroški:** predvsem gradbena in obrtniška dela, nakup strojev in opreme

**Upravičenci:** MSP

**Okvirna višina sredstev**: predvidoma 490.000,00 EUR, ki bo na voljo za več rokov za oddajo vlog oz. do porabe sredstev

**Višina sofinanciranja:** skladno s shemo »de minimis«, predvidoma do največ 75% upravičenih stroškov oziroma predvidoma od 3.000,00 do 50.000,00 EUR na projekt

**Obdobje upravičenosti stroškov:** še v usklajevanju

**Izvajalec:** Zveza Slovencev na Madžarskem

**Predvidena objava**: 2. kvartal 2023

1. **Javni razpis - Podporno okolje (SIO/SPOT)**

**Status: v pripravi**

**Vrsta podpore:** podporno okolje – brezplačne storitve za ciljne skupine

**Namen:** Zagotavljanje podpornega okolja, ki bo na regijskem oz. nacionalnem nivoju zagotavljal brezplačne dostopne podporne storitve za ciljne skupine po tem javnem razpisu. Storitve podpornega okolja bodo prispevale k: krepitvi podjetniškega potenciala,

* pospeševanju ustanavljanja novih podjetij,
* povečevanju števila novoustanovljenih podjetij, predvsem tistih, ki dosegajo višjo dodano vrednost v primerjavi s slovenskim povprečjem,
* povečevanju stopnje preživetja novoustanovljenih podjetij,
* premagovanju ovir na podjetniški poti.

**Cilj:** povečanje informiranosti in znanja za reševanje izzivov na podjetniški poti v vseh fazah podjetniškega ciklusa, povečanje zgodnje podjetniške aktivnosti in prispevati k nastajanju rasti in razvoju podjetij

**Upravičeni stroški:** stroški dela podjetniških svetovalcev, podjetniških mentorjev in start-up mentorjev, posredni stroški za izvajanje operacije in stroški storitev zunanjih izvajalcev

**Upravičenci:** izbrani nosilci podpornega okolja - institucije podjetniškega in inovativnega podpornega okolja (tudi na področju podpore inovativnim posameznikom in inovativnim zagonskim podjetjem s potencialom hitre rasti)

**Ciljne skupine**: potencialni podjetniki in podjetja, inovativni potencialni podjetniki, nova in inovativna podjetja „start up“ ter hitro rastoča podjetja s potencialom globalne rasti „scale up“

**Okvirna višina sredstev:** 7,76 milijonov EUR

**Višina sofinanciranja**: 100 %

**Obdobje upravičenosti stroškov**: 1. 11. 2023 – 31. 12. 2025

**Izvajalec:** SPIRIT

**Predvidena objava:** 3. kvartal 2023

1. **Vavčerski sistem spodbud malih vrednosti za MSP**

**Status: v pripravi**

**Vrsta podpore:** nepovratna sredstva

**Namen:** MSP-jem zagotoviti enostavne spodbude malih vrednosti za krepitev kompetenc in konkurenčnosti podjetij

**Cilj:** namen in cilji se podrobneje določijo na ravni vsakega posameznega vavčerja

**Upravičeni stroški:** stroški zunanjih storitev/izvajalcev

**Upravičenec**: Slovenski podjetniški sklad (SPS)

**Ciljne skupine:** mikro, mala in srednje velika podjetja (MSP)

**Okvirna višina sredstev:** 24 milijonov EUR (od tega 21,6 milijonov EUR za vavčerje)

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** SPS

**Predvidena objava**: 4. kvartal 2023

1. **Vsebinska podpora za hitrejšo globalno in trajnostno rast start-up in scale-up podjetij ter inovativnih MSP v obdobju 2023–2028**

**Status: v pripravi**

**Vrsta podpore:** podporno okolje – brezplačne storitve za ciljne skupine

**Namen:** Program »Vsebinska podpora za hitrejšo globalno in trajnostno rast start-up in scale-up podjetij ter inovativnih MSP v obdobju 2023–2028« je zasnovan v smeri, da dopolnjuje in nadgrajuje obstoječo ponudbo podpornega okolja in se osredotoča na zagotavljanje podpore komercializaciji inovativnih (visoko)tehnoloških podjetniških idej ter inovativnim zagonskim

podjetjem in drugim inovativnim MSP. Poleg tega pa se program osredotoča na specifične panoge oziroma verige vrednost, krepitev trženjske in razvojne internacionalizacije kot tudi na pospeševanje trajnostnega razvoja inovativnega (zagonskega) podjetniškega sektorja.

**Cilj:** povečanje informiranosti in znanja za reševanje izzivov na podjetniški poti v vseh fazah podjetniškega ciklusa, povečanje zgodnje podjetniške aktivnosti in prispevati k nastajanju rasti in razvoju podjetij

**Upravičeni stroški:** stroški plač, stroški zunanjih izvajalcev (stroški usposabljanj, stroški za promocijo, stroški vodenja in spremljanja idr.), posredni stroški

**Upravičenec:** Slovenski podjetniški sklad (SPS)

**Ciljne skupine:** inovativni potencialni podjetniki, portfelj Sklada (P2, SK, TK), inovativna zagonska podjetja, drugi inovativni MSP

**Okvirna višina sredstev:** 8,71 milijonov EUR

**Višina sofinanciranja:** 100 %

**Obdobje upravičenosti stroškov:** 1. 11. 2023 – 31. 12. 2028

**Izvajalec:** SPS

**Predvidena objava:** 4. kvartal 2023

1. **Kompetenčni center za design management**

**Status: v pripravi**

**Vrsta podpore:** podporno okolje – brezplačne storitve za ciljne skupine

**Namen:** predstaviti, vpeljati in nadgraditi dizajn management in znamčenje v slovenskih podjetjih, osveščati in promovirati uporabo trajnostnega dizajna pri načrtovanju in uporabi proizvodov ali storitev, ustvariti nove ali izboljšati obstoječe proizvode oz. storitve z znanji storitvenega dizajna, načrtno razvijati s tem povezane kompetence vodij in zaposlenih, spodbuditi izboljšave poslovnih procesov in povečati konkurenčnost slovenskih podjetij, povečati št. delovnih mest v vključenih podjetjih, izboljšati prepoznavnost slovenskih blagovnih znamk in proizvodov oz. storitev slovenskega oblikovanja

**Cilj:** doseči vključitve podjetij v usposabljanja, doseči vsaj eno izboljšavo poslovnih procesov ter vsaj en nov oz. izboljšan proizvod ali storitev v vključenem podjetju, v skladu z novimi znanji oz. prakso, pridobiti mednarodna priznanja za nove ali izboljšane produkte slovenskih podjetij, povečati prepoznavnost slovenskih podjetij, blagovnih znamk in slovenskega dizajna

**Upravičeni stroški:** stroški osebja, stroški zunanjih izvajalcev, posredni stroški, stroški amortizacije za osnovna sredstva, stroški materiala

**Upravičenec:** izbrani izvajalec

**Ciljne skupine:** vsa podjetja

**Okvirna višina sredstev:** 1,5 milijona EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** MGTŠ

**Predvidena objava**: 4. kvartal 2023

|  |
| --- |
| **Področje raziskav in razvoja:**   * **Razpisi v pripravi – 1** |

1. **Čezmejni projekti (IPCEI)**

**Status: v pripravi**

**Vrste podpore:** nepovratna sredstva

**Namen:** zagotoviti sofinanciranje projektov slovenskih podjetij, ki so del projektov skupnega evropskega interesa (IPCEI) z namenom vključitve v različne faze področnih verig vrednosti in v prvo industrijsko rabo, pri čemer slovenska podjetja sodelujejo v tistih fazah v verigi vrednosti, kjer razvijajo svoje tehnološke rešitve

**Cilj:** prispevek h gospodarski rasti, zaposlitvam in konkurenčnosti

**Upravičeni stroški:** stroški osebja, stroški zunanjih izvajalcev, posredni stroški, stroški amortizacije za osnovna sredstva.

**Upravičenci:** vsa podjetja, ki izrazijo interes za sodelovanje in se uspešno umestijo v mednarodni konzorcij

**Okvirna višina sredstev:** 11,4 milijonov EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** MGTŠ

**Predvidena objava**: 3. kvartal 2023 oziroma odvisno od postopkov na evropski ravni.

|  |
| --- |
| **Področje krožnega gospodarstva:**   * **Razpisi v pripravi - 1** |

1. **Krožni in digitalni modeli (CENTER)**

**Status: v pripravi**

**Vrsta podpore:** nepovratna sredstva v kombinaciji s podpornim okoljem

**Namen:** krepitev podpornega okolja za spodbujanje prehoda v nizkoogljično krožno gospodarstvo in družbo z zelenim, ustvarjalnim in pametnim razvojem.

**Cilj:**

- vzpostaviti dolgoročno delujoč center, ki bo predstavljal podporno okolje z osrednjo točko za podporo sistemskemu prehodu v krožno gospodarstvo in družbo

- povezati aktivnosti vseh relevantnih organizacij, posameznikov in delujočih/nastajajočih stičišč, centrov, ipd., ki delujejo na področjih povezanih s prehodom v nizkoogljično krožno gospodarstvo (npr. bioekonomija, tehnološke snovne zanke, nizkoogljične tehnologije, družbene inovacije, kreativne industije, itd.);

- zagotoviti, da so deležniki v slovenskem prostoru seznanjeni z najnovejšimi trendi, praksami in pristopi in, kjer je relevantno podpreti njihov prenos v slovenski prostor;

- upoštevati, uporabljati in nadgrajevati uporabo praks/pristopov, izdelkov in dognanj, ki so nastala med izvajanjem Celovitega strateškega projekta razogljičenja Slovenije preko krožnega gospodarstva;

- zagotoviti, da so relevantni primeri in prakse iz Slovenije ustrezno predstavljeni v mednarodnem prostoru in da se vrši prenos znanja tudi v tiste regije, kjer se s praksami za prehod v nizkoogljično krožno gospodarstvo šele začenjajo ukvarjati.

**Upravičeni stroški:** predvidoma stroški osebja, stroški zunanjih izvajalcev, posredni stroški, stroški opredemetnih in neopredmetenih sredstev

**Upravičenci:** konzorcij subjektov, ki bo izvajal vlogo nosilca centra

**Okvirna višina sredstev:** 2 milijonov EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** MGTŠ

**Predvidena objava**: 4. kvartal 2023

|  |
| --- |
| **Področje športa:**   * **Razpisi v pripravi - 2** |

1. **Neposredna potrditev projekta Športno-rekreacijski in preventivni programi za krepitev zdravja in aktiviranje vseh generacij**

**Status: v pripravi**

**Vrsta podpore:** podporno okolje – brezplačne storitve za ciljne skupine

**Namen:** oblikovati ustrezne gibalne programe za vse generacije, ki so namenjeni izboljšanju kakovosti življenja in zdravstvenega stanja - preprečevanje in obvladovanje kroničnih bolezni, povezanih z življenjskim slogom, pri čemer je posebej izpostavljena vadba oz. telesna dejavnost ter spodbuda k oblikovanju zdravega življenjskega sloga

**Cilj:** priprava in izvedba ustreznih programov za vse generacije, usmerjenih v izboljšanje kakovosti življenja in zdravstvenega stanja ter usposabljanje kadra za izvajanje teh programov

**Upravičeni stroški:** Strošek dela in povezani z delom; Investicije v opredmetena sredstva (oprema) in neopredmetena sredstva (programska oprema); Intelektualni outputi (standard kakovosti programov, vzpostavitev mreže izvajalcev z ustreznim strokovnim kadrom, vzpostavitev povezave s programi v zdravstvenem sektorju, pregled kompetenc strokovnega kadra v športu glede na izobrazbo/usposobljenost in status vadečih, program stalnega spremljanja in usmerjanja strokovnega kadra); Stroški izvedbe planiranih aktivnosti (stroški promocijskih aktivnosti, diagnostika telesne zmogljivosti, progami vadbe, razvoj strokovnega kadra); CGP projekta in promocijski elementi; Informiranje in komuniciranje; Posredni stroški; DDV

**Upravičenci:** športne zveze in združenja, krovne športne organizacije, vzgojno izobraževalni zavodi, javni zavodi, nevladne organizacije, krovne športne organizacije

**Ciljne skupine**: športne zveze in združenja, krovne športne organizacije, vzgojno izobraževalni zavodi, javni zavodi, nevladne organizacije, krovne športne organizacije

**Okvirna višina sredstev:** 4,4 milijonov EUR

**Višina sofinanciranja:** še v usklajevanju

**Obdobje upravičenosti stroškov:** od 1. 10. 2023 – 30. 9. 2028

**Izvajalec:** izbrani izvajalec

**Predvidena objava**: 4. kvartal 2023

1. **Neposredna potrditev projekta Socialna vključenost invalidov v šport**

**Status: v pripravi**

**Vrsta podpore:** nepovratna sredstva

**Namen:** preko ustreznih programov gibanja, vzpostaviti dolgoročen sistem in pogoje za vključevanje invalidov v šport, tako na rekreativni kot tudi na tekmovalni ravni

**Cilj:** vključiti invalidne osebe v programe gibanja/športne programe ter povečati število in dvigniti nivo usposobljenosti strokovnega kadra pri delu z invalidnimi osebami

**Upravičeni stroški:** stroški dela, stroški nabave opreme, stroški organizacije parašportne vadbe

**Upravičenci:** Krovne športne organizacije skladno z Zakonom o športu (ZŠpo-1)

**Okvirna višina sredstev:** 5 milijonov EUR

**Višina sofinanciranja:** še v usklajevanju

**Obdobje upravičenosti stroškov:** 1.10. 2023 – 30. 9. 2028

**Izvajalec:** izbrani izvajalec (vodilni konzorcijski partner)

|  |
| --- |
| **Področje lesarstva:**   * **Razpisi v pripravi - 2** |

**Predvidena objava**: 4. kvartal 2023

1. **Mikro spodbude v lesarstvu 2.0**

**Status: v pripravi**

**Vrsta podpore:** nepovratna sredstva

**Namen:** spodbuditi razvoj mikropodjetij na področju lesarstva in s tem izkoristiti razvojni potencial naše strateške surovine (lesa) ter prispevati k hitrejšem lokalnem razvoju.

**Cilj:** ustvarjanje novih delovnih mest in zaposlovanje ali povečanje dodane vrednosti na zaposlenega v MSP, izvajanje projektov v podjetjih na področju rabe lesa, ki vključujejo učinkovito ravnanje z viri (material, voda, poraba energije, spodbujanje uporabe lesnih ostankov itd.) in prilagajanje njihovega poslovanja novim razvojnim trendom

**Upravičeni stroški:** stroški nakupa opredmetenih in neopredmetenih osnovnih sredstev

**Upravičenci:** MSP

**Okvirna višina sredstev:** 1,8 milijonov EUR

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** SPS

**Predvidena objava**: 3. kvartal 2023

1. **Spodbujanje krožnega gospodarstva z uporabo lesa (kombinacija povratnih in nepovratnih virov)**

**Status: v pripravi**

**Vrsta podpore:** kombinacija nepovratnega in povratnega sofinanciranja

**Namen:** izkoristiti razvojni potencial naše strateške surovine (lesa) pri prehodu v podnebno nevtralno družbo preko novih lesenih izdelkov

**Cilj:** izdelava izdelkov iz lesa in lesnih tvoriv, katerih proizvodnja bo potekala z nizkim ogljičnim odtisom in v skladu s principi krožnega gospodarstva

**Upravičeni stroški:** stroški nakupa opredmetenih in neopredmetenih osnovnih sredstev

**Upravičenci:** MSP

**Okvirna višina sredstev:** 5,8 milijonov EUR povratnih sredstev in 5 milijonov EUR nepovratnih sredstev

**Višina sofinanciranja:** še v usklajevanju

**Obdobje upravičenosti stroškov:** še v usklajevanju

**Izvajalec:** MGTŠ - SPS

**Predvidena objava**: 4. kvartal 2023

|  |
| --- |
| **Področje razvoja turizma:**   * **Razpisi v pripravi – 1** |

1. **Javni razpis za spodbujanje turističnih in dopolnilnih dejavnosti ter razvoj lokalnih produktov na območjih, kjer živijo pripadniki avtohtone slovenske narodne skupnosti na Madžarskem**

**Status: v pripravi**

**Vrsta podpore:** nepovratna sredstva

**Namen:** spodbujanje razvoja turizma in dopolnilnih dejavnosti na območjih, kjer živijo pripadniki avtohtone slovenske narodne skupnosti na Madžarskem. Gre za ukrep 2.1. oziroma drugi steber Programa spodbujanja gospodarske osnove avtohtone slovenske narodne skupnosti na Madžarskem 2021–2024

**Cilj:** spodbujanje razvoja turizma in spremljajočih dejavnosti na upravičenem območju Slovenskega Porabja, kot izhaja iz programskega območja Programa spodbujanja gospodarske osnove avtohtone slovenske narodne skupnosti na Madžarskem 2021-2024

**Upravičeni stroški:** predvidoma gradbena in obrtniška dela, nakup opreme, stroški tržnega komuniciranja in ostali stroški zunanjih izvajalcev

**Upravičenci:** MSP in ostali upravičenci (zveze društev, društva, javni zavodi, razvojne agencije, turistične kmetije, itd.)

**Okvirna višina sredstev**: 350.000 EUR, ki bo predvidoma na voljo za več rokov za oddajo vlog oz. do porabe sredstev

**Višina sofinanciranja:** skladno s shemo »de minimis«, predvidoma do največ 75 % upravičenih stroškov oziroma

**Obdobje upravičenosti stroškov:** še v usklajevanju

**Izvajalec:** Zveza Slovencev na Madžarskem

**Predvidena objava**: 2. kvartal 2023